钦定古今图书集成/明伦汇编/闺媛典/第160卷 > 汪妻姚氏
## 钦定古今图书集成/明伦汇编/闺媛典/第160卷 > 汪妻姚氏

按《弋阳县志》“姚氏汪”妻年十六适汪。二年，夫遘疯
疾，氏听医者言，刺血和药以治，不效。及亡，氏年十八，
舅姑怜其少而无子，且家贫甚，无以自给，劝使他适。
氏引刀刺臂，誓勿二志。姑疾，尝药承唾，旦夕不寐。既
没，抢地呼天，几不欲生。抚侄为后，课之成立。年九十
馀卒。《直指》表其庐。